Universis presentibus et futuris, nos officialis Eduensis notum facimus quod in presentia Hugonis dicti de Oyseler, clerici, notarii et jurati curie Eduensis et nostri, viceque nostra in hac parte fungentis, propter hoc constitutus Guillelmus de Bordellis, domicellus, non coactus nec deceptus nec in aliquo deffraudatus, ut asserit, ymo scienter et provide confitetur ac etiam recognoscit se debere venerabilibus et discretis viris decano et capitulo Eduensi, pro se et suis heredibus, ex annuo et perpetuo redditu, centum solidos Dyvionensium, pro anniversario bone memorie domini Hugonis de Torceyo, quondam canonici Eduensis, imperpetuum, semel anno quolibet, in dicta ecclesia, ut moris est, celebrando, promittens dictus domicellus, coram prefato nostro jurato, per juramentum suum ad sancta Dei evangelia corporaliter prestitum et sub expressa obligatione omnium bonorum suorum mobilium et immobilium, presentium et futurorum, ubicumque existentium, pro se et suis heredibus, dictos centum solidos Dyvionensium, pro dicto anniversario, annis singulis in dicta ecclesia celebrando, ad nundinas Biffracti proximo venturas et exinde annis singulis imperpetuum ad dictas nundinas Biffracti reddere et solvere dictis venerabilibus aut eorum mandato centum solidos Dyvionensium pro dicto anniversario annis singulis in dicta ecclesia celebrando. Promittens coram dicto nostro jurato dictus domicellus, etc. Datum et actum die sabbati ante dominicam qua cantatur Oculi mei, anno Domini millesimo trecentesimo vicesimo secundo, presentibus domino Guidone, rectore ecclesie de Monthelon, domino Guichardo de Charmoy, presbiteris, et Odone Chevillardi, testibus ad premissa vocatis et rogatis.